Home » photogallery » entertainment »KK goswami: ৱাচমেনৰ লাঠিৰ কোব খোৱাৰ পৰা সপ্তাহত মাত্ৰ এদিন খাদ্য খোৱালৈ, ৩ ফুট উচ্চতাৰ এইজন অভিনেতাৰ সংগ্ৰামৰ কাহিনী সকলোতকৈ ব্যতিক্ৰম!
KK goswami: ৱাচমেনৰ লাঠিৰ কোব খোৱাৰ পৰা সপ্তাহত মাত্ৰ এদিন খাদ্য খোৱালৈ, ৩ ফুট উচ্চতাৰ এইজন অভিনেতাৰ সংগ্ৰামৰ কাহিনী সকলোতকৈ ব্যতিক্ৰম!
KK goswami Struggling life Story: বলীউডত অভিনয় কৰি টিভি আৰু ভোজপুৰী ছবি জগতলৈ নিজৰ দক্ষতা প্ৰমাণ কৰা অভিনেতা কে কে গোস্বামীক আজি নতুনকৈ পৰিচয় কৰাই দিয়াৰ দৰকাৰ নাই। অভিনয় আৰু কমেডীৰ জৰিয়তে তেওঁ আজিও দৰ্শকক হহুৱাবলৈ সক্ষম। কিন্তু ৩ ফুটৰ এই অভিনেতাজনৰ বাবে এই যাত্ৰা কিমান কঠিন আছিল জানেনে। মুম্বাইত অভিনেতা হ'বলৈ অহাৰ সময়তো তেওঁ ৱাচমেনৰ লাঠিৰ কোব খাব লগা হৈছিল।
বামন কৃষ্ণকান্ত ওৰফে কে কে গোস্বামী (KK goswami) বিহাৰৰ মুজাফ্ফৰপুৰ জিলাৰ লোক। অভিনয় জগতত প্ৰৱেশ কৰাৰ আগতে তেওঁ একেখন গাঁৱতে এটা সৰু ষ্টুডিঅ' চলাইছিল। গোস্বামী হয়তো আকাৰত সৰু আছিল যদিও আশা কৰাতকৈও ডাঙৰ আছিল তেওঁৰ সাহস আৰু সপোন।
যদিও কে কেৰ উচ্চতা ৩ ফুট, কিন্তু জীৱনত উৰণৰ সপোনবোৰ তাতকৈ বহুত ডাঙৰ আছিল। জীৱনত কিবা এটা কৰাৰ জেদেই তেওঁক আজি ইয়ালৈ আনিছে য'ত সকলোৱে এক সপোন লৈ মুম্বাইলৈ আহে।
কে কে গোস্বামীও তেওঁলোকৰ ভিতৰত অন্যতম। তেওঁ দুটা দশক ধৰি উদ্যোগটোত ৰাজ কৰি আছে। মুম্বাইত অভিনেতা হোৱাৰ সপোন লৈ তেওঁও আহিছিল। ইয়াত তেওঁ পৰ্দাত দেখা দিবলৈ বহুত কষ্ট কৰিবলগীয়া হৈছিল। আনকি লাঠিও খাব লগা হৈছিল। এবাৰ নিজৰ আকাৰৰ এজন ব্যক্তিয়ে তেওঁক বিয়েৰ বাৰ এখনত চাকৰি এটা ল'বলৈ পৰামৰ্শ দিছিল।
অভিনেতাজনৰ আৰ্থিক অৱস্থা আৰম্ভণিতে ভাল নাছিল। টকাৰ নাটনি দূৰ কৰিবলৈ তেওঁ বিয়েৰ বাৰ এখনত চাকৰিৰ বাবে গুচি গ'ল। পিছে তাত উপস্থিত হোৱাৰ লগে লগেই চাকৰিৰ সলনি লাঠিডাল লৈ চকীদাৰে খেদি পঠিয়াই দিলে। এই কথাই তেওঁৰ হৃদয়ত খুন্দা মাৰিলে আৰু তেওঁ সিদ্ধান্ত ল'লে যে এতিয়া কে কে গোস্বামীয়ে অভিনেতা হৈহে দেখুৱাব।
কে কে গোস্বামীয়ে বহুত সংগ্ৰাম কৰিবলগীয়া হৈছিল। আনকি অভিনেতাজনে এটা সাক্ষাৎকাৰত কৈছিল যে তেওঁ মুম্বাইলৈ আহিলে সপ্তাহত এবাৰহে খাদ্য খাইছিল আৰু বাকী ৬ দিন পানী খাই পাৰ কৰিছিল। কঠিন সংগ্ৰাম কৰাৰ পিছতো তেওঁ কেতিয়াও হাৰ নামানিলে আৰু তাৰ পিছত এদিন তেওঁ সফলতা লাভ কৰিলে।
গোস্বামীয়ে টিভিৰ জনপ্ৰিয় ধাৰাবাহিক 'শক্তিমান'ত কাম কৰাৰ সুযোগ পালে আৰু ইয়াৰ পৰাই তেওঁৰ ভাগ্যই এটা মোড় ল'লে। তাৰ পৰাই তেওঁ এটা বেলেগ পৰিচয় পালে। দুটা দশকৰো অধিক সময় ধৰি কেৰিয়াৰত বহুতো উত্থান-পতন দেখা কে কে আজিৰ দিনত শিশুৰ লগতে প্ৰাপ্তবয়স্কৰ মাজতো যথেষ্ট বিখ্যাত।
কে কেই কেইবাখনো জনপ্ৰিয় টিভি ধাৰাবাহিকত (KK goswami tv serials) কাম কৰিছে। 'বিক্ৰম গব্ৰাল', 'জুনিয়ৰ-জি', 'শকা লাকা বুম বুম', 'মাজুবা কা আজুবা', 'ছছশ্বহ্... কোই হে' আৰু ছিকুৱেল 'ছছশ্বহহ... ফিৰ কোই হে' আদি বহুতো টিভি শ্ব' আছে। তেওঁ নিজৰ প্ৰতিটো চৰিত্ৰই অভিনয়েৰে জীৱন্ত কৰি তোলে আৰু তেওঁৰ প্ৰতিটো চৰিত্ৰ বিখ্যাত।
আজি-কালি কে কে গোস্বামীক টিভি ছিৰিয়েল আৰু ছবিত হয়তো কম দেখা যায়, কিন্তু ছ'চিয়েল মিডিয়াত তেওঁ অতি সক্ৰিয় হৈয়েই আছে। তেওঁৰ ইনষ্টাগ্ৰাম ৰিল আৰু কমেডী ভিডিঅ'বোৰে সকলোকে হাঁহিৰ খোৰাক দিয়ে। মানুহেও তেওঁক বহুত প্ৰশংসা কৰে। (ফটো- KK Goswami instagram)
Russia-Ukraine War : ৯ মাহৰ যুদ্ধত ১৩ হাজাৰ ইউক্ৰেইনী সেনাৰ মৃত্যু, বিপৰীতে কিমান ৰুছ সেনাই হেৰুৱালে প্ৰাণ?
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
